Bonte olijfwilg (Elaeagnus pungens ‘Maculata’)
1 mei t/m 31 augustus is de beste periode om de Bonte olijfwilg te snoeien. Kollig - Elke aksie het 'n reaksie
bygewerk 2010-07 jongklomp kollig Kollig ... samespraakElke aksie het 'n reaksieChanette Botha en Maretha Barnard Tipe teks: Samespraak/Dialoog
Teikengroep: 16-18 jaar
Mia: 'n Stil, hardwerkende en skamerige hoërskoolmeisie. Sy sal enig iets doen om in te pas.
Philip: Eerstespan rugbyspeler, populêr, kry wat hy wil hê en weet hoe om 'n meisie te flous.
Ruimte: By die hoërskool tydens 2de pouse.
Dekor: 'n Tuinbankie by die hoërskool. Twee skooltasse, 'n leesboek vir Mia en 'n rugbybal vir Philip. Albei karakters is in hul skoolklere.
Elke aksie het 'n reaksie
Mia sit op die tuinbankie en lees tydens pouse. Philip kom aangestap met sy skooltas en rugbybal onder sy arm. Mia sit die leesboek neer en Philip gaan sit langs haar.
Philip: Môre, pop. (glimlag breed)
Mia: Môre, Philip. (glimlag skamerig en kyk skuins af)
Philip: So, hoe was die redenaars gisteraand?
Mia: Dit het goed gegaan, dankie. Ek het... (Philip val haar in die rede)
Philip: O! Weereens jammer dat ek dit nie kon maak nie. Jy weet gisteraand se game was belangrik en after-all die laaste een van die seisoen.
Mia: Ek verstaan. (verleë) Hoe het dit gegaan met die rugbywedstryd?
Philip: Ag, jy weet mos. Niemand kan verby hierdie yster kom nie. Ons het hulle getrap, 35-12.
Mia: Sjoe, ek het geweet julle sal wen. Wens ek kon julle kom ondersteun het.
Philip: Ja, maar vir jou kom akademie mos eerste! (sarkasties)
Mia: (kyk verleë na hom) Ek is jamm... (Philip val haar in die rede)
Philip: Ek grap net met jou, pop. Maar dit is 'n jammerte dat jy my beste drie van die seisoen gemis het. (staan op en beduie stap vir stap sy drie wat hy gedruk het) Jy moes dit gesien het, JP het uit die skram gevlieg en vir die beste vleuel gepass. Dit is nou ek. (sarkasties) Ek het drie ouens van die opposisie geside-step, amper die een ou afgeskryf en die wendrie onder die pale gaan druk.
Mia: Baie geluk. Ek is trots op jou. (glimlag vir Philip)
(Philip glimlag vir haar en soen haar op haar voorkop)
Philip: Hoe lyk jou vakansieplanne?
Mia: Ek het nog nie eintlik planne nie, hou maar my opsies oop vir die drie weke wat voorlê. Hoekom vra jy? Philip: Ek, JP en sy meisie gaan vir die eerste week Margate toe. Ons het my ouers se vakansiehuis vir onsself. Het gedink jy sal dalk wou saam kom?
Mia: Dankie vir die uitnodiging. Glo nie my ouers sal 'n probleem hê nie, hulle gaan Engeland toe vir besigheid en soos altyd is ek weer alleen by die huis.
Philip: Great! Almal slaap môre-aand oor by my huis, dan ry ons Saterdagoggend.
Mia: Ek kan nie wag nie. Een vakansie sonder enige bekommernisse en ek kan dit saam met jou geniet. (kyk vir Philip in sy oë terwyl hy haar op haar hand soen)
(Die ligte verdof en die liedjie van Taio Cruze: Break Your Heart begin speel)
'n Maand na die vakansie is verby. Philip sit op die tuinbankie tydens 2de pouse. Mia stap hartseer na Philip toe en konfronteer hom.
Philip: (Sien vir Mia en staan op om weg te loop)
Mia: Nee, wag Philip. Ek moet met jou praat, dit is baie belangrik.
Philip: Ek kan nie nou chat nie, ek is besig.
Mia: Soos die afgelope maand, nè? (ontsteld)
Philip: (vererg hom) Mia, kom oor dit! Wat gebeur het die vakansie was lekker, maar dit is nou verby.
Mia: (Gaan sit op die tuinbankie en laat sak haar kop) Dit is dalk verby, maar ek sit nou met die gevolge.
Philip: (ongeskik) Waarvan praat jy? (tel sy skooltas op en loop)
Mia: (Spring op en skree ontsteld) Philip! Ek is swanger...
Philip: (Stop in sy spore, draai om en vra afgerammel) Wat?! Hoe weet jy dit is my kind?
Mia: Jy was my eerste en enigste. (Sy haal 'n tissue uit haar sak uit)
Philip: Hoe seker is jy, jy is swanger?
Mia: Ek is 'n week al oor my siklus en was gister toe by die kliniek. Hulle het my getoets. (Kyk af na haar hande wat vroetel met 'n tissue) Ek is swanger.
Philip: (Sug en vra moedeloos) Wat gaan jy doen?
Mia: (Kwaad en ontsteld met klem op die "ek") Wat gaan ék doen? Nee, Philip! Wat gaan ons doen? Moet nie vir een oomblik dink jy gaan my alleen los in hierdie situasie nie.
Philip: Ek is jammer...
Mia: Ja, ek ook. (Bly 'n rukkie stil) Ek is jammer dat ek myself kon toelaat om vir jou mooi praatjies te val. (Sarkasties) "Mia, jy is pragtig. Ek wil my lewe met jou deel. My liefde aan jou bewys."
Philip: Mia, ek... (Mia val hom in die rede)
Mia: Moet nie eers daaraan dink om 'n aborsie voor te stel nie. Ons gaan die baba hou. Ons kan dit maak werk... (Philip val haar in die rede)
Philip: (Gryp Mia aan haar skouers en sê vererg) Luister vir my! Jy was nie my eerste nie, al het ek so gesê. Voor die vakansie op die rugbytoer het ek en die ouens gaan kuier. Ek het dinge te ver gevat en saam 'n random meisie geslaap. (Bly 'n rukkie stil)
Ek was dronk en het nie geweet wat ek doen nie.
Mia: (praat vinnig) Dit maak nie saak nie, wat gebeur het daardie aand is verby. Die probleem is nou!
Philip: (vererg) Mia, jy luister nie!
Mia: (begin huil)
Philip: (bewerige stem) Ek het my voor die vakansie laat toets en die uitslae... (bly 'n rukkie stil en kyk af) Ek weet nie hoe om dit vir jou te sê nie.
Mia: (ontsteld) Wat, Philip? Wat kan jy nie vir my sê nie?
Philip: Ek is positief... Mia: (kyk hom stip in sy oë) Positief?
Philip: (kyk af) Mia, ek het vigs...
(Ligte verdof en gordyne gaan toe)
Kopiereg: Chanette Botha en Maretha Barnard
As jy dié stuk wil opvoer, stuur 'n e-boodskap aan kollig@storiewerf.co.za met jou naam, ouderdom, die titel, en waarvoor jy dit wil gebruik. Kopiereg behoort aan die skrywers.